พึ่งเจาะหูมาวันเดียวค่ะ แต่รู้สึกอยากปล่อยตัน ถ้าถอดออกตอนเเผลยังไม่เเห้งมันจะสมานกันมั้ยคะ มีโอกาสอักเสบมากกว่าตอนยังใส่มั้ยหรือเท่าๆกัน ถ้าทำได้ควรดูเเลยังไง ขอบล่วงหน้าค่ะ
สวัสดีค่ะ การเจาะหูเป็น การทำให้เกิดแผลเปิดที่ผิวหนังชนิดหนึ่ง ดังนั้นการดูแลจึงคล้ายกับดูแลแผลทั่วไปค่ะ คือต้องระวังการโดนน้ำในช่วง 1-2 วันแรก ควรทำแผลทุกวันโดยใช้แอลกอฮอล์หรือเบตาดีนเช็ดรอบๆ ใช้สำลีชุบน้ำเกลือทางการแพทย์เช็ดบริเวณแผลประมาณ 3-7 วัน หรือจนกว่าแผลจะแห้งสนิท ไม่มีสารคัดหลั่งใดๆออกมาการปล่อยให้หูตันนั้น สามารถถอดตุ้มหูออก แล้วเนื้อเยื่อจะค่อยๆกลับมาสมานกันเองได้ แต่ในระหว่างนี้ที่ยังมีแผลอยู่ ควรทำความสะอาดแผลด้วยน้ำเกลือทางการแพทย์หรือใช้แอลกอฮอล์เช็ดรอบๆแผล ระวังอาการติดเชื้อของแผล หากแผลปวด บวม แดง มีหนองไหล ควรรีบไปพบแพทย์